section_heading: Vijeće za pacifičke igre
paragraph_text: Upravljačko tijelo igara je Vijeće za pacifičke igre. Članstvo u Vijeću obuhvaća međunarodno priznate nacionalne sportske organizacije unutar zemalja i teritorija koji se nalaze u Tihom oceanu. Vijeće trenutno ima 22 člana. Pitcairnovo Otočje je jedini član Komisije za Južni Pacifik koji nije član Vijeća, dok je otok Norfolk priznat kao član Vijeća, iako nije član Komisije. Petnaest članova također su članice udruženja Nacionalnih olimpijskih odbora Oceanije (ONOC). Od igara 2015. godine Australija i Novi Zeland sudjeluju na Pacifičkim igrama. U srpnju 2014., nacionalni olimpijski odbor Oceanije najavio je da su njihovi članovi glasovali kako bi omogućili Australiji i Novom Zelandu sudjelovanje u četiri sporta, na privremenoj osnovi. Zbog razvijenosti tih dviju država i rizikom da bi dominirali nad konkurencijom prethodno su spriječili njihovo uključivanje. Australiji i Novom Zelandu je dopušteno da sudjeluju u četiri sporta ragbiju, jedrenju, taekwondou i dizanju utega, sportovima u kojima su se i druge zemlje pokazale dovoljno konkurentne protiv njih u prošlosti.<ref>Australija i Novi Zeland se pridružili Pacifičkim igrama, Pacific Sunday News, 20. srpnja 2014.